b'\n_START_ARTICLE_\nUpalna bolest crijeva\n_START_PARAGRAPH_\nUpalna bolest crijeva, poznatija pod svojom engleskom kraticom IBD (eng. Inflammatory bowel disease), zapravo je grupa sli\xc4\x8dnih bolesti karakteriziranih autoimunim upalnim procesima u probavnom traktu, kroni\xc4\x8dnog karaktera, naj\xc4\x8de\xc5\xa1\xc4\x87e u tankom i debelom crijevu.\n_START_SECTION_\nDijagnoza\n_START_PARAGRAPH_\nIako vrlo razli\xc4\x8dite bolesti, obje imaju sli\xc4\x8dne simptome \xe2\x80\x93 kroni\xc4\x8dni proljev, crijevno krvarenje, gubitak te\xc5\xbeine, anemija, mu\xc4\x8dnina, povra\xc4\x87anje. U po\xc4\x8detnim stadijima, prije dijagnoze, bolesti mogu vrlo lako biti pogresno dijagnosticirane kao otrovanje hranom ili hemoroidi (u slu\xc4\x8daju rektalnog krvarenja). Ispravna dijagnoza se obi\xc4\x8dno dobiva kolonoskopijom s biopsijom patolo\xc5\xa1kih lezija.\n_START_SECTION_\nLije\xc4\x8denje\n_START_PARAGRAPH_\nUpalne bolesti crijeva su kroni\xc4\x8dne autoimune bolesti. Lije\xc4\x8denje zapravo podrazumijeva isklju\xc4\x8divo kontrolu simptoma budu\xc4\x87i da je potpuno izlije\xc4\x8denje jo\xc5\xa1 uvijek izvan dosega dana\xc5\xa1nje medicine. Intenzivna istra\xc5\xbeivanja u ovom polju daju nadu u bolje razumijevanje i lije\xc4\x8denje bolesti, ali u ovom trenutku jedini na\xc4\x8din kontrole bolesti uklju\xc4\x8duje kori\xc5\xa1tenje protuupalnih i imunosupresivnih medikamenata. Te\xc5\xbei slu\xc4\x8dajevi tako\xc4\x91er zahtijevaju kirur\xc5\xa1ke intervencije, a u slu\xc4\x8daju ulceroznog kolitisa kirur\xc5\xa1ko odstranjenje debelog crijeva zna\xc4\x8di i izlije\xc4\x8denje bolesti budu\xc4\x87i da bolest ne mo\xc5\xbee "migrirati" u ostale dijelove probavnog trakta. Cilj terapije kroni\xc4\x8dne upalne bolesti crijeva je indukcija remisije, sprje\xc4\x8davanje relapsa, pobolj\xc5\xa1anje nutricijskog manjka, sanacija krvne slike (zbog \xc4\x8deste anemije uzrokovane obilnim krvarenjem), te osiguranje normalnog rasta i razvoja u slu\xc4\x8daju pojave bolesti u ranoj dobi.\n_START_SECTION_\nPrognoza\n_START_PARAGRAPH_\nIako upalne bolesti crijeva mogu ograni\xc4\x8diti kvalitetu \xc5\xbeivota zbog neugodnih simptoma poput boli, povra\xc4\x87anja, proljeva i sl., rijetko su opasne po \xc5\xbeivot. Toksi\xc4\x8dni megakolon, perforacija crijeva i sli\xc4\x8dne opasne komplikacije su tako\xc4\x91er rijetke._NEWLINE_Pacijenti koji boluju od ulceroznog kolitisa tako\xc4\x91er imaju zna\xc4\x8dajno pove\xc4\x87an rizik nastanka kolorektalnog malignoma (raka debelog crijeva), ali s druge strane tako\xc4\x91er imaju puno ve\xc4\x87u \xc5\xa1ansu da se ta bolest primjeti u najranijim stadijima zbog rutinskih kolonoskopija i pove\xc4\x87anog opreza lije\xc4\x8dnika, pa je i postotak uspje\xc5\xa1no izlije\xc4\x8denih pacijenata izuzetno visok.'